
KIRTLANDS  TEMPEL. 

Kirtlands  Tempel  blev  bygget  af  de  Sidste  Dages  Hellige 
i  den  tidligere  Periode  af  Kirkens  Historie,  —  i  de  Dage,  da 
Fattigdom  og  Forfolgelse  rasede.  Knap  to  Aar  efter  Temp- 
lets Indvielse  blev  de  Hellige  tvunget  til  at  forlade  Kirtland 
og  Templet  faldt  i  andres  Hænder. 

I  dette  Tempel  modtoges  himmelske  Tilkendegivelser,  og 
Jesus  Kristus  aabenbarede  sig  personligt  og  gav  sine  Instruk- 
tioner til  sine  udvalgte  Tjenere. 

Vi  læser  herom  i  Joseph  Smiths  Levnedsløb: 

Templet  i  Kirtland  var  nu  saa  vidt  færdigt,  at  Brødrene 
kunde  begynde  at  udfore  Ordinancer  deri.  Det  var  2x/2  Aar 
siden,  Grundstenen  blev  lagt.  Det  bestod  af  en  Stenbyg- 
ning 80  Fod  lang  og  60  Fod  bred,  med  50  Fod  høje  Mure 
og  et  Taarn  110  Fod  hojt.  Indvendigt  bestod  det  af  to  Ho- 
vedhaller, fire  Forværelser,  og  i  øverste  Etage  fem  Skole- 
værelser. 

Der  var  en  Ejendommelighed  ved  Ordningen  af  Bygnin- 
gens Indre,  som  gjorde  den  mere  end  almindelig  højtidelig, 
og  en  Følelse  af  hellig  Ærefrygt  syntes  at  bemægtige  sig  en- 
hver, der  traadte  inden  for  dens  Mure;  ikke  alene  de  Hel- 
lige, men  ogsaa  Fremmede  lagde  en  hoj  Grad  af  Ærefrygt 
for  Dagen  ved  Betrædelsen  •  af  denne  Bygning.  Fire  Taler- 
stole hvoraf  de  tre  øverste  bestod  af  tre  Halvcirkler,  var  an- 
bragt, den  ene  oven  over  den  anden,  i  hver  Ende  af  Byg- 

ningen;  de  fire  i  den  vestlige  Ende  var  bestemte  for  de  præ- 
siderende Embedsmænd  -af^det  Melkisetlekske  Præstedømme, 
og  de  fire  i  den  østlige  Ende  for  det  Aaronske  Præstedømme. 
Enhver  af  disse  .Talerstole  var  adskilt  ved  Forhæng,  som 
nedlodes  og  oprulledes  efter  Behag.  Foran  hver  af  disse  to 
Rækker  Talestole  var  der  et  Nadverbord  til  Forvaltning  af 
den  hellige  Ordinance,  medens  der  i  hvert  Hjørne  af  Byg- 
ningen fandtes  en  Forhøjning  for  Sangerne,  der  saaledes  var 
fordelt  paa  fire  forskellige  Steder  i  Bygningen.  Foruden  de 
nævnte  Forhæng,  der  adskilte  Talerstolene,  vår  der  andre, 
som  skar  hinanden  i  rette  Vinkler,  hvorved  Hovedhalletfs 
Gulv  blev  delt  i  fire  lige  store  Dele,  som  hver  erholdt  et 
halvt  Sæt  Talerstole.  Den  hele  Bygning  var  solidt  opført  og 
var  en  smuk  Prove  paa  de  Helliges  Bygningskunst. 

Den  21.  Januar  1836  mødte  Joseph  og  hans  Raadgivere 
samt  Zions  og  Kirtlands  Biskopper  og  deres  Raadgivere  i 
et  af  Værelserne  i  Herrens  Hus.  Evighedens  Syner  blev  her 
opladte  for  deres  Blik,  den  Højestes  Kraft  hvilede  over  dem, 
og  hans  Herlighed  opfyldte  Huset,  hvori  de  befandt  sig.  I 
sin  Beskrivelse  over,  hvad  han  saa,  siger  Joseph:  »Himlene 
aabnedes  over  os  og  jeg  saa  Guds  celestiale  Rige  og  dets  Her- 
lighed, enten  i  Legemet  eller  ude  af  Legemet,  kan  jeg  ikke 
sige.  Jeg  saa  den  Ports  uovertræffelige  Skønhed,  gennem 
hvilken  dette  Riges  Arvinger  vil  indgaa,  ligeledes  saa  jeg 
Guds  Trone,  hvorpaa  Faderen  og  Sonnen  sad.  Jeg  saa  dette 
Riges  skønne  Gader,  som  syntes  at  være  brolagt  med  Guld. 
Jeg  saa  Fædrene  Adam  og  Abraham  og  min  Fader  og  Mo- 
der samt  min  Broder  Alvin,  som  for  længe  siden  var  hen- 
sovet, og  jeg  forundrede  mig  over,  hvorledes  han  kunde  er- 
holde en  Arvelod  i  dette  Rige,  da  jeg  vidste,  at  han  havde 
forladt  dette  Liv,  forend  Herren  havde  lagt  sin  Haand  paa 
at  indsamle  Israel  for  anden  Gang,  og  ikke  var  blevet  døbt 
til  Syndernes  Forladelse.  Da  kom  Herrens  Rost  til  mig  si- 
gende: 

»Alle,  som  ere  døde  uden  Kundskab  om  dette  Evangelium, 
men  som  ville  have  annammet  det,  dersom  det  havde  været 
dem  tilladt  at  leve,  skal  blive  Arvinger  til  Guds  celestiale 
Rige;  ligeledes  alle,  som  do  herefter  uden  Kundskab  om  det, 
men  som  ville  have  annammet  det  af  deres  ganske  Hjerte, 
skal  blive  Arvinger  til  dette  Rige;  thi  jeg,  Herren,  vil  dømme 
alle  Mennesker  efter  deres  Gerninger,  overensstemmende  med 
deres  Hjertes  Attraa.« 

Og  jeg  saa  ligeledes,  at  alle  de  Born,  der  dør,  inden  de 
naar  Ansvarlighedsalderen,  bliver  frelst  i  Himlens  celestiale 
Rige.  Jeg  saa  Lammets  tolv  Apostler,  som  nu  er  paa  Jor- 
den, som  nu  holder  Noglerne  til  at  forkynde  Evangeliet  i 
fremmede  Lande. 

Jeg  saa  Ældste  McLellin  i  Syden,  han  stod  paa  en  Hoj 
omgivet  af  en  stor  Mængde,  for  hvem  han  prædikede,  og  en 
lam  Mand  stod  foran  ham,  idet  han  støttede  sig  til  sine  Kryk- 
ker; han  kastede  dem  og  sprang  som  en  Hjort  ved  Guds 
mægtige  Kraft.  Ligeledes  saa  jeg  Broder  Brigham  i  et  frem- 
med Land  i  det  fjerne  Syd  og  Vest  paa  en  Klippe  omgivet 
af  omtrent  et  Dusin  farvede  Mænd,  som  syntes  at  være 
fjendtlige.  Han  prædikede  for  dem  i  deres  eget  Tungemaal, 
og  en  Guds  Engel  stod  oven  over  ham  med  et  draget  Sværd 
i  sin  Haand,  men  han  saa  det  ikke.  Tilsidst  saa  jeg  de  Tolv 
i  Guds  celestiale  Rige.  Jeg  saa  ogsaa  Zions  Forlosning  og 
mange  Ting,  som  Menneskets  Tunge  ikke  fuldt  kan  be- 
skrive.« 

De  ledende  Ældste,  som  var  til  Stede,  profeterede,  talede 
i  Tungemaal  og  havde  herlige  Syner.  En  af  Brodrene  saa 
endog  i  et  Syn  de  tolv  Apostle  i  England,  og  han  profeterede, 
at  der  vilde  blive  udfort  et  stort  Arbejde  ved  dem  i  de  gamle 
Lande.  I  deres  Glæde  og  Lyksalighed  over,  hvad  de  saa  og 
horte,  raabte  de  Hosianna  for  Gud  og  Lammet  og  Ære  være 
Gud  i  det  Hojeste. 

Sondag  den  27.  Marts  1836  samledes  de  forskellige  Kvo- 
rumer  af  Præstedømmet  og  Folket  i  Herrens  Hus  for  at  ind- 
vie det  forste  Tempel,  som  i  denne  Uddeling  var  blevet  byg- 
get til  Guds  Ære. 

Klokken  9  om  Formiddagen  aabnedes  denne  store  og  min- 
deværdige Hoj  tidelighed  ved  at  Præsident  Sidney  Rigdon 
oplæste  den  96.  og  24.  Salme.  —  Koret  sang:  »Ere  long  the 
fail  will  rend  in  twain«,  og  efter  Præsident  Rigdons  Aab- 
ningsbon  blev  Salmen  »O  happy  souls  who  pray«  o.  s.  v.  sun- 
get. Præsident  Rigdon  læste  derpaa  det  18.,  19.  og  det  20.  Vers 
af  det  18.  Kapitel  i  Mathæi  Evangelium  og  prædikede  især 
over  det  20.  Vers.  Han  talte  i  halvtredje  Time  paa  sin  sæd- 
vanlige logiske  Maade.  Hans  Bon  og  Tale  var  meget  kraftig, 
begejstret  og  passende  for  Lejligheden.  Saaledes  bragte  han 
Taarer  i  manges  Øjne  ved  den  rorende  Maade,  hvorpaa  han 
beskrev  det  Arbejde,  de  Forsagelser  og  den  Ængstelse,  som 
de  havde  udstaaet,  der  havde  arbejdet  paa  at  opfore  dette 
Hus's  Mure. 

Med  Hensyn  til  sin  Hovedtekst  anforte  Taleren,  at  der  i 
Frelserens  Dage  var  Synagoger,  hvor  Jøderne  tilbad  Gud,  og 
at  der  foruden  disse  var  det  prægtige  Tempel  i  Jerusalem,  og 
da  En  ved  en  vis  Lejlighed  ønskede  at  følge  ham  hvor  som 
helst  han  gik,  udbrod  han,  der  var  Arving  til  alle  Ting:  »Ræ- 
ve have  Huler  og  Himmelens  Fugle  Reder,  men  Menneskets 
Son  har  ikke  det,  hvortil  han  kan  hælde  sit  Hoved.«  Heraf 
drog   Taleren   den   Slutning,   at   den   Hojeste   ikke    skrev   sit 


70 

Navn  i  dette  Tempel  eller  antog  Folkets  Dyrkelse.  Det  var 
øjensynligt  af  denne  Kendsgerning,  at  de  ikke  vilde  annamme 
Frelseren,  men  stodte  ham  ud  af  deres  Midte  idet  de  raabte: 
»Bort  med  ham,  korsfæst,  korsfæst  ham«.  Det  var  deraf  klart, 
at  Guds  Aand  ikke  boede  i  dem.  De  var  de  udartede  Sonner 
af  ædle  Forfædre,  men  de  havde  for  længe  siden  dræbt  Pro- 
feterne, ved  hvem  Herren  aabenbarede  sig  til  Menneskenes 
Born.  De  var  ikke  ledet  ved  Aabenbaring.  Dette,  sagde  Ta- 
leren, var  en  stor  Mangel  hos  dem  —  deres  Vantro  med  Hen- 
syn til  ny  Aabenbaring.  Han  bemærkede  endvidere,  at  Fol- 
kets Vantro  med  Hensyn  til  Datidens  Aabenbaringer  var 
Grunden  til,  at  hin  Slægt  var  delt  i  forskellige  Sekter  og  Par- 
tier .De  var  maaske  oprigtige  Tilbedere,  men  deres  Dyrkelse 
var  hverken  fordret  af  dem  eller  antagelig  for  Gud.  Frelseren 
selv,  som  kendte  alle  Menneskers  Hjerter,  kaldte  dem  en 
Slægt  af  Øgleunger.  At  der  fandtes  Farisæere,  Saddusæere, 
Herodianere,  Essæere  og  andre  Sekter  med  hojst  forskellige 
Trosanskuelser,  var,  efter  Talerens  Mening,  et  afgørende  Be- 
vis paa,  at  de  blev  styret  efter  Menneskebud  og  Forskrifter. 
Enhver  af  disse  Sekter  havde  noget  særegent  ved  sig,  men 
alle  var  de  enige  om  en  Ting,  nemlig  at  modstaa  og  forfolge 
Frelseren.  Taleren  greb  her  Lejligheden  til  at  bemærke,  at 
en  saadan  Splidagtighed  i  Folelsen  altid  vilde  opstaa,  naar 
Folket  ikke  blev  ledet  ved  ny  Aabenbaring.  Dette  bragte  ham 
til  den  uomstødelige  Slutning,  at  den  nærværende  Tids  for- 
skellige Sekter  hvilede  under  den  samme  Fordommeise,  som 
de,  der  levede  samtidig  med  Frelseren,  thi  de  udviste  den 
samme  Aand. 

Han  indrommede,  at  der  var  bygget  mange  Huse  til  Guds- 
dyrkelse, men  ikke  et  eneste  paa  Jorden  undtagen  dette  (Kirt- 
lands  Tempel)  var  bygget  ved  guddommelig  Aabenbaring,  og 
var  det  ikke  derfor,  kunde  den  kære  Frelser  ogsaa  i  disse  op- 
lyste og  religiose  Tider  sige  til  dem,  som  vilde  følge  ham: 
»Ræve  have  Huler  og  Himlens  Fugle  Reder,  men  Menneskets 
Son  har  ikke  det,  hvortil  han  kan  hælde  sit  Hoved«. 

Efter  at  have  endt  sin  Tale  opfordrede  Præsident  Rigdon 
de  forskellige  Kvorumer  saavel  som  den  hele  Forsamling  til 
at  vise,  ved  at  rejse  sig  op,  at  de  var  villige  til  at  anerkende 
Joseph  Smith  jun.  som  deres  Profet  og  Seer  og  opholde  ham 
som  saadan  i  deres  Bonner,  hvilket  alle  med  Glæde  opfyldte. 

lifter  et  Ophold  paa  tyve  Minutter,  hvorunder  Forsam- 
lingen forblev  siddende,  aabnedes  Eftermiddags-Forhandlin- 
gerne med  Afsyngelsen  af  Salmen:  »This  earth  was  once  a 
garden  plaee«.  Præsident  Joseph  Smith  jun.  holdt  derpaa  en 
kort  Tale,  hvori  han  opfordrede  de  Tilstedeværende  til  at 
anerkende  Præsidentskabet  og  de  tolv  Apostle  som  Profeter, 


71 

Seere  og  Aabenbarere,  og  til  ligeledes  at  opholde  dem  i  deres 
Bønner  som  saadanne.  Alle  de  ovrige  Kvorumer  blev  derpaa 
hver  i  sin  Orden  foreslaaet  og  antaget  til  Opholdelse,  hvor- 
efter Joseph  profeterede  og  sagde,  at  for  saa  vidt  som  de 
vilde  opholde  disse  Mænd  i  deres  forskellige  Stillinger,  vilde 
Herren  velsigne  dem.  »Ja«,  sagde  Taleren,  »i  Kristi  Navn 
skulle  Himmelens  Velsignelser  tilhore  Eder;  og  naar  Herrens 
Salvede  gaar  ud  for  at  forkynde  Ordet  og  bære  Vidnesbyrd 
for  denne  Slægt,  skal  Nationerne  blive  velsignede,  dersom 
de  annammer  det,  men  hvis  ikke,  vil  Guds  Straffedomme 
snarlig  ramme  dem,  indtil  den  Stat  eller  det  Hus,  som  for- 
kaster dem,  vorder  odelagt«. 

Salmen  »How  pleased  and  blest  was  I«  blev  derpaa  af- 
sunget, hvorpaa  Joseph  opsendte  Indvielsesbønnen.  (Se  Pag- 
tens Bog,  109.  Kapitel).  Koret  sang  derpaa:  »Guds  Aand  som 
en  Ild  nu  begynder  at  lue«. 

Medens  Nadveren  blev  omdelt,  stod  Joseph  og  en  Del  an- 
dre Ældste  frem  og  bar  Vidnesbyrd.  Iblandt  andre  talte  Brig- 
ham Young  i  Tungemaal,  og  Ældste  Frederick  G.  Williams 
bevidnede,  at  medens  Præsident  Rigdon  bad  den  første  Bøn, 
kom  der  en  Engel  ind  i  Værelset  og  tog  Plads  imellem  Fader 
Smith  og  ham  under  Bønnen.  Dagens  Forhandlinger  slutte- 
des med  et  lydeligt  »Hosianna,  Hosianna  for  Gud  og  Lam- 
met«, udtalt  tre  Gange,  hver  Gang  beseglet  med  et  »Amen, 
Amen  og  Amen«. 

Om  Aftenen  modte  Joseph  atter  med  de  forskellige  Kvo- 
rumer og  gav  dem  Undervisning  om  Profetiens  Aand  og  op- 
fordrede Forsamlingen  til  at  tale  og  ikke  være  bange  for  at 
profetere. 

George  A.  Smith  rejste  sig  og  begyndte  at  profetere,  da 
der  hortes  en  Larm,  som  Lyden  af  et  fremfarende  vældigt 
Vejr,  der  fyldte  Templet,  og  hele  Forsamlingen  rejste  sig  paa 
en  Gang,  paavirket  af  en  usynlig  Magt.  Mange  begyndte  at 
tale  i  Tungemaal  og  at  profetere,  andre  saa  herlige  Syner, 
og  selv  saa  Joseph,  at  Templet  var  opfyldt  af  Engle,  hvilket 
han  meddelte  Forsamlingen.  Folkene  fra  Nabolaget  kom  lo- 
bende ved  den  usædvanlige  Lyd  indenfor  og  saa  et  skinnende 
Lys  som  en  Ildstotte  hvile  over  Templet,  og  de  var  forundret 
over  det,  som  tildrog  sig. 

Den  29.  Marts  Kl.  11  Formiddag  modte  Joseph  Smith  jun., 
Sidney  Rigdon,  Frederick  G.  Williams,  Hyrum  Smith  og 
Oliver  Cowdery  i  det  Allerhelligste  i  Herrens  Hus  og  anraabte 
Herren  om  Aabenbaring  angaaende  deres  Rejse  til  Zion  og 
andre  vigtige  Ting. 

Dagen  efter,  den  30.  Marts,  Kl.  8  modte  ifølge  tidligere  Be- 
stemmelse   Præsidentskabet,    de    Tolv,    Hojraadene,   Biskop- 

perne  og  deres  ganske  Kvorum,  Ældsterne  og  alle  Stavens 
Embedsmænd,  i  det  hele  omtrent  300,  i  Herrens  Tempel. 

Brodet  og  Vinen  bragtes  derpaa  ind,  og  medens  det  blev 
omdelt,  stod  Joseph  frem  og  bemærkede,  at  den  Tid,  de 
skulde  tove  i  Kirtland  for  at  blive  begavede,  vilde  være  ud- 
rundet om  nogle  faa  Dage,  og  Ældsterne  skulde  da  gaa  ud, 
og  enhver  maatte  staa  for  sig  selv,  eftersom  det  ikke  var 
nodvendigt,  at  de  skulde  udsendes  lo  og  to  som  tidligere,  men 
de  skulde  gaa  ud  i  al  Sagtmodighed  og  Besindighed  og  præ- 
dike Jesum  Kristum  og  ham  korsfæstet  og  ikke  stride  med 
andre  paa  Grund  af  deres  Tro,  men  vedblive  at  vandre  i  et 
oprigtigt  Levnet.  Dette  meddelte  han  dem  paa  Befalings  Vis 
og  tilføjede,  at  alle  de,  som  ikke  iagttog  det,  vilde  neddrage 
Forfølgelse  over  sig,  medens  de,  som  iagttog  det,  vilde  stedse 
være  fyldt  med  den  Helligaand;  dette  udtalte  han  som  en 
Profeti  og  beseglede  det  med  et  Hosianna  og  et  Amen. 

Han  dvælede  derpaa  i  nogen  Tid  ved  de  Tolvs  og  Halv- 
fjerdsindstyves  Pligter  og  bemærkede  sluttelig  til  Kvoru- 
merne,  at  han  nu  havde  fuldendt  Kirkens  Organisation,  og 
at  de  havde  gennemgaaet  alle  de  nødvendige  Ceremonier,  at 
han  havde  givet  dem  al  den  Undervisning,  de  behøvede,  og 
at  de  nu  havde  Frihed  til,  efter  at  have  modtaget  deres  Kalds- 
breve, at  gaa  frem  og  opbygge  Guds  Rige. 

Den  paafølgende  Dag  gentoges  Indvielses-Ceremonierne  af 
Herrens  Hus  til  Gavn  for  dem,  som  den  foregaaende  Sabbat 
ikke  kunde  faa  Lejlighed  til  at  komme  ind.  Ældsternes  Be- 
gavelse bevirkede,  at  Guds  Gerning  tog  et  betydeligt  Opsving, 
idet  Evangeliet  fra  nu  af  blev  prædiket  i  en  langt  storre  Ud- 
strækning og  med  meget  storre  Kraft  end  tidligere. 

Søndag  den  3.  April  prædikede  Thomas  B.  Marsh  og  David 
W.  Patten,  to  af  de  Tolv,  for  en  opmærksom  Forsamling 
paa  omtrent  et  Tusinde  Personer  i  Herrens  Hus,  og  efter  at 
Nadveren  om  Eftermiddagen  var  blevet  omdelt,  blev  For- 
hænget i  Templet  nedladt,  og  Joseph  og  Oliver  Gowdery  boj- 
ede  sig  i  stille  og  andægtig  Bon  for  den  Almægtige,  som  der- 
paa oplod  følgende  Syn  for  dem  begge. 

Joseph  skriver:  »Sløret  blev  borttaget  fra  vort  Sind  og  vor 
Forstands  Ojne  blev  opladt.  Vi  saa  Herren  staa  paa  Talersto- 
lens Brystværn  foran  os,  og  under  hans  Fødder  var  der  et  fint 
lagt  Gulv  af  ægte  Guld,  af  Farve  som  Rav.  Hans  Øjne  var  som 
en  Ildslue,  hans  Haar  var  saa  hvidt  som  nyfalden  Sne,  hans 
Ansigt  overgik  Solen  i  Klarhed,  og  hans  Rost  var  som  store 
Vandes  Brusen,  ja,  Jehovas  Rost,  og  han  sagde:  »Jeg  er  den 
forste  og  den  sidste,  jeg  er  den,  som  lever,  jeg  er  den,  som 
blev  ihjelslaget,  og  jeg  er  Eders  Talsmand  hos  Faderen.  Se, 
Eders  Synder  ere  Eder  tilgivne,  I  er  rene  for  mig,  oploft  der- 


73 

for  Eders  Hoveder  og  fryd  Eder;  lad  Eders  Brodres  Hjerter 
fryde  sig,  og  lad  mit  ganske  Folks  Hjerter  fryde  sig,  de,  som 
har  af  al  Magt  bygget  dette  Hus  til  mit  Navn.  Thi  se,  jeg 
har  antaget  dette  Hus,  og  mit  Navn  skal  være  her,  og  jeg 
skal  aabenbare  mig  i  Miskundighed  til  mit  Folk  i  dette  Hus. 
Ja,  jeg  vil  aabenbare  mig  til  mine  Tjenere  og  tale  til  dem 
med  min  egen  Rost,  dersom  mit  Folk  vil  holde  mine  Bud  og 
ikke  besmitte  dette  hellige  Hus.  Ja,  Tusinders  og  Titusinders 
Hjerter  skal  storligen  glæde  sig  paa  Grund  af  de  Velsignelser, 
der  skal  udgydes,  og  den  Begavelse,  hvormed  mine  Tjenere 
er  blevet  begavet  i  dette  Hus;  og  Rygtet  om  dette  Hus  skal 
sprede  sig  til  fjerne  Lande,  og  dette  er  Begyndelsen  til  de 
Velsignelser,  som  skal  udgydes  paa  mit  Folks  Hoveder.  Saa 
ske  det,  Amen.« 

Efter  at  dette  Syn  sluttede,  blev  Himlene  atter  aabnede  for 
os,  og  Moses  viste  sig  og  overgav  os  Noglerne  til  Israels  Ind- 
samling fra  Jordens  fire  H jorner  og  til  at  fore  de  ti  Stammer 
fra  Nordenland.  Derefter  aabenbarede  Elias  sig  og  overant- 
vordede  Abrahams  Evangeli-Husholdning  og  sagde,  at  i  os 
og  vor  Sæd  skulle  alle  Slægter  efter  os  blive  velsignet. 

Efter  dette  Syn  aabnedes  et  andet  stort  og  herligt  Syn  for 
os,  thi  Elias,  Profeten,  som  blev  optaget  til  Himlen  uden  at 
smage  Doden,  stod  foran  os  og  sagde:  »Se,  Tiden  er  tilfulde 
kommen,  som  blev  talet  ved  Profeten  Malakiæ  Mund,  hvori 
han  bevidnede,  at  han  (Elias)  skulde  blive  udsendt,  for  Her- 
rens den  store  og  forfærdelige  Dag  kommer,  for  at  vende 
Fædrenes  Hjerter  til  Bornenes  og  Bornenes  til  Fædrene,  at 
han  ikke  skal  komme  og  slaa  Jorden  med  Ban.  Derfor  er 
denne  Husholdnings  Nogler  overantvordet  i  Eders  Hænder, 
og  deraf  kunne  I  vide,  at  Herrens  den  store  og  forfærdelige 
Dag  er  nær,  ja,  staar  endog  for  Døren.«  (Se  Pagtens  Bog, 
110.  Kapitel.) 


TEMPLER. 

I  sidste  Nummer  af  »Stjernen«  aftrykte  vi  Billedet  al  Ha- 
waia  Templet  og  gav  en  kort  Beskrivelse  over  det.  Mange 
af  Bladets  Læsere  har  udtalt  deres  Tilfredshed  dermed,  og 
da  dette  er  et  lille  Skridt  til  at  forbedre  »Stjernen«s  Udseende 
og  dens  Indhold,  har  vi  besluttet  at  trykke  et  Billede  i  hvert 
Nummer  af  Stjernen  dette  Aar.  Vi  vil  i  dette  Nummer  fort- 
sætte med  at  trykke  et  Billede  af  det  forste  Tempel,  som 
blev  opfort  af  Jesu  Kristi  Kirke  af  Sidste  Dages  Hellige,  nem- 
lig Kirtlands  Tempel,  samt  en  Beskrivelse  af  Bygningen.  Det 
er  vor  Mening  at  fremholde  Hensigten  med  Templerne  og  det 

betydningsfulde  og  omfattende  Arbejde,  der  bliver  udfort  deri, 
samt  de  betydningsfulde  Aabenbaringer,  der  blev  givet  i  tid- 
ligere Dage  angaaende  Præstedømmets  Rettigheder  til  at  for- 
valte alle  Evangeliets  Ordinancer  for  de  levendes  og  dodes 
Frelse.  »Thi  de  dode  kan  ikke  fuldkommes  uden  os,  heller 
ikke  kan  vi  fuldkommes  uden  dem.« 

I  næste  Nummer  af  Stjernen  vil  vi  trykke  et  Billede  af 
Nauvoo  Tempel,  og  vi  vil  fortsætte  med  at  trykke  alle  Temp- 
ler, som  er  opforte  i  denne  Tidernes  Fyldes  Husholdning,  i 
deres  sukcessive  Orden,  samt  en  Beskrivelse  over  hvert  Tem- 
pel. 

Det  er  vor  Tanke,  at  vi  paa  denne  Maade  kan  gore  det  klart 
for  Kirkens  Medlemmer  samt  Tusinder  af  rettænkende  Mænd 
og  Kvinder,  at  det  Værk,  som  kaldes  »Mormonismen«,  har 
storre  Fremgang  paa  det  religiose  Omraade  end  noget  andet 
Kirkesamfund  paa  Jorden. 

»Se,  jeg  sender  Eder  Elias,  Profeten,  forend  Herrens  Dag 
kommer,  den  store  og  forfærdelige,  og  han  skal  vende  Fa>d- 
renes  Hjerter  til  Bornene  og  Børnenes  Hjerter  til  deres  Fæd- 
re, at  jeg  ikke  skal  komme  og  slaa  Landet  med  Ban.« 

(Malachias  4.,  5—6.) 


DEN   SKANDINAVISKE  MISSION  DELES. 

Ifølge  Meddelelse  fra  Kirkens  øverste  Præsidentskab  er  det 
blevet  besluttet  al  dele  den  skandinaviske  Mission,  saaledes  at 
Norge  for  Fremtiden  bliver  en  Mission  for  sig  med  Hoved- 
kvarter i  Kristiania,  og  Danmark  en  Mission  for  sig  med  Ko- 
benhavn som  Hovedkvarter. 

Grunden  til  denne  Deling  er  dels  de  vanskelige  Pasforhold, 
der  lægger  store  Hindringer  i  Vejen  for  Missionspræsidentens 
Rejser  mellem  de  lo  Lande,  dels  at  vore  norske  Brodre  i  Utah 
ønsker  og  har  kæmpet  for  Norges  Selvshendighed  ogsaa  i 
denne  Henseende. 

Ældste  Aug.  G.  Schou  fra  Bichmond,  Utah,  vil  blive  Norges 
første  Missionspræsident,  og  han  er  en  Mand,  som  vi  paa  det 
varmeste  kan  anbefale  til  det  norske  Folk. 

Adskillelsen  vil  dog  ikke  komme  til  at  omfatte  det  litterære 
Omraade,  thi  vi  vil  fortsætte  med  at  forsyne  Nordmændene 
med  deres  intellektuelle  Fode,  og  vi  onsker  den  nye  norske 
Mission,  som  en  Fader  onsker  sin  Son,  der  for  forste  Gang 
skal  til  at  staa  paa  egne  Ben  i  Livet,  al  Lykke  og  Held  med 
Foretagendet,  og  vi  haaber  fremdeles  at  kunne  yde  vore 
norske  Soskende  en  god  Hjælp  i  litterær  Henseende. 

FORAARSKONFERENCER   1920. 

Bergen       den  20.  og  21.  Marts 

Trondhjem       den  27.  og  28.  Marts 

Kristiania      den  27.  og  28.  Marts 

Aarhus    den  24.  og  25.  April 

Aalborg    den     1.  og     2.  Maj 

København    den    8.  og    9.  Maj. 

Alle  Moder  afholdes  paa  den  sædvanlige  Tid,  og  det  er  vor 
Hensigt  at  overvære  disse  Sammenkomster. 


HINSIDES  ARSARETH. 
DE  TI  TABTE  ISRAELS  STAMMER. 

(Fortsættelse   i'ra   Nr.  3.) 

Solen  er  omsider  gaaet  ned  i  Horisonten  og  vil  ikke  vise 
sig  i  hele  fem  Maaneder.  I  flere  Døgn  har  den  kredset  om- 
kring ved  Hojene,  som  ses  nær  Horisonten,  og  den  kom  for 
hver  Dag,  der  gik,  lidt  nærmere  Horisonten.  I  Gaar  saas  den 
kun  over  Hojene  en  Times  Tid,  og  de  Mennesker,  som  lever 
her,  var  alle  ude  for  at  byde  den  Farvel,  og  deres  Rost  var 
sikkert  gennemtrængende,  da  de  tilraabte  Solen  deres  Far- 
vel og  ønskede  den  en  fornøjelig  Rejse  og  en  uhindret  Til- 
bagevenden ad  den  »Himmelvej«,  den  saa  mange  Tusinder 
af  Aar  havde  vandret  for  at  give  Lys  og  Varme. 

I  Dag  er  Solen  altsaa  faktisk  gaaet  ned,  skønt  det  er  saa 
lyst  som  Dag,  men  gradvis  vil  Dagene  blive  mørkere  og  mør- 
kere, eftersom  Solen  gaar  længere  og  længere  bort  fra  os  hin- 
sides Horisonten.  Saa  Farvel  da,  Sol,  det  er  uundgaaeligt,  at 
en  ny  kold,  mørk  og  lang  Vinternat  kommer.  Men  kom  til- 
bage ogsaa  til  mig  og  bring  med  dig  Varme  og  Lys  til  Hjerte 
og  Sjæl  saavel  som  den  Varme,  der  opliver  Legemet  og  glæ- 
der Øjet! 

Jeg  skriver  disse  mine  Oplevelser  ved  Skinnet  af  Sol- 
lyset, der  endnu  kan  ses  i  Horisonten,  skønt  Solen  er  gaaet 
ned;  men  der  vil  ikke  forløbe  lang  Tid,  før  jeg  maa  tænde 
min  Lampe  og  bestandig  holde  den  tændt,  naar  jeg  er  vaa- 
gen.  Jeg  maa  have  godt  Lys  til  dette  Arbejde,  thi  jeg  maa 
skrive  smaat,  saa  jeg  kan  faa  saa  meget  nedskrevet  som  mu- 
ligt og  samtidig  saa  tydeligt  som  muligt.  Den  eneste  Skri- 
vebog, jeg  har,  er,  som  jeg  for  har  sagt,  ikke  meget  stor,  og 
hvis  denne  min  Beretning  nogensinde  skal  naa  til  den  civi- 

liserede  Verden  og  blive  kendt  af  Jordens  Beboere,  kommer 
Sætteren,  der  skal  sætte  den,  til  at  se  noje  efter  for  ikke  at 
begaa  Fejl,  og  jeg  kommer  ogsaa  til  at  skrive  paa  begge  Si- 
der af  Papiret.  Hvor  meget,  jeg  vil  skrive,  kan  jeg  ikke  sige, 
maaske  jeg,  for  jeg  bliver  færdig,  hår  skrevet  en  forholdsvis 
lang  Beretning.  Jeg  har  allerede  nok  at  skrive  om,  og  de  vig- 
tigste og  interessanteste  Ting,  som  kommer  under  min  Ob- 
servation, maa  jo  medtages. 


Fra  mit  aabne  Vindue  her,  hvor  jeg  nu  bor,  kan  jeg  se 
ud  over  det  nordlige  Land.  Det  er  nu  i  September  Maaned, 
og  jeg  ved,  at  hvis  der  er  tidlig  Vinter  i  mit  Hjemland  fjernt 
herfra  mod  Syd,  er  der  omtrent  ingen  Blade  paa  Træerne  nu, 
Græsset  er  falmet  og  Luften  skarp  og  kold,  og  saaledes  om- 
trent er  ogsaa  Forholdene  her.  Jeg  kan  fra  anden  Etage  se 
de  bare  Marker,  der  strækker  sig  fra  Husene  her  omkring  til 
Husene,  jeg  kan  se  i  det  fjerne.  Birkene  og  Busktræerne  har 
tabt  deres  Blade  og  Fyrretræet  sin  lyse  Farve.  I  det  dunkle 
fjerne  ses  ingen  Forandring  fra  det,  der  møder  Øjet  her.  Men 
Livet  ytrer  sig  overalt,  og  dette  vil  ikke  ophore,  før  det  sid- 
ste Sollys  forsvinder  fra  Himlen,  og  selv  da  vil  Naturens 
Kræfter  ytre  sig  under  andre  Former.  Børnene  leger  i  Gaar- 
den  nedenunder.  Jeg  horer  deres  Latter,  idet  jeg  skriver,  og 
jeg  standser  min  Skrivning  for  at  betragte  dem.  Idet  Bor- 
nene  opdager,  at  jeg  kigger  ned  fra  Vinduet,  raaber  de  en 
Hilsen  op  til  mig,  og  lille  Rachel  kaster  en  Buket  duftende 
Mignonetter  op  til  mig,  og  deres  Vellugt  fylder  Værelset, 
efter  at  jeg  har  sat  dem  i  en  Vase  sammen  med  en  Buket 
Lillier. 

Jeg  har  været  her  i  det  saakaldte  »Nordland«  i  næsten  fem 
Aar,  men  indtil  nu  har  jeg  ikke  skrevet  en  udførlig  Beret- 
ning om  mine  Observationer.  Nu  forstaar  jeg  de  herboende 
Folks  Sprog  tilstrækkeligt  til,  at  jeg  kan  tale  med  dem,  og 
jeg  tænker,  at  jeg  i  Vinter  vil  kunne  nedskrive  en  udforlig 
Beretning  om,  hvorledes  jeg  kom  hertil,  og  om,  hvad  jeg  har 
set  og  bort,  og  hvad  jeg  har  foretaget  mig.  Om  nogen  levende 
Sjæl  nogensinde  vil  faa  Lejlighed  til  at  læse  min  Beretning, 
kender  jeg  ikke,  men  jeg  foler,  at  det  er  min  Pligt  at  ned- 
skrive mine  Oplevelser.  Jeg  skriver  mine  Optegnelser  med 
den  Fyldepen,  jeg  har  fort  med  mig  paa  hele  Rejsen,  og  jeg 
vil  nedskrive  min  Beretning  i  den  Orden,  hvori  Begivenhe- 


derne følger  efter  hinanden. 


(Fortsattes). 

LINCOLNS  GETTYSBURG  TALE 

(19.  November  1863.) 

For  fire  Snese  og  syv  Aar  siden  skabte  vore  Forfædre  paa 
dette  Kontinent  en  ny  Nation,  undfanget  i  Frihed  og  helliget 
til  den  Lære,  at  alle  Mennesker  er  skabt  lige. 

Nu  er  vi  midt  i  en  stor  Borgerkrig  og  prøver,  om  den  Na- 
tion, der  er  saaledes  undfanget  og  saaledes  helliget,  kan  be- 
staa  i  Længden.  Vi  har  forsamlet  os  paa  en  stor  Slagmark 
fra  denne  Krig.  Vi  er  kommet  for  at  indvie  en  Del  af  denne 
Mark  til  et  evigt  Hvilested  for  dem,  der  gav  deres  Liv  for,  at 
den  Nation  maatte  leve.  Det  er  altsammen  passende  og  i  sin 
Orden,  at  vi  skulde  gøre  det. 

Men  i  en  højere  Betydning  kan  vi  ikke  indvie,  kan  vi  ikke 
hellige  denne  Jord.  De  tapre  Mænd,  levende  og  døde,  som 
kæmpede  her,  har  helliget  den  saa  højt,  at  det  er  langt  over 
vor  ringe  Evne  at  foje  til  eller  trække  fra.  Verden  vil  lidet  be- 
mærke eller  ej  længe  erindre,  hvad  vi  siger  her,  men  den  vil 
aldrig  glemme,  hvad  de  gjorde  her.  Det  er  snarere  os,  de  le- 
vende, der  skal  indvies  her  til  det  ufuldendte  Arbejde,  som 
de,  der  kæmpede  her  paa  en  saa  ædel  Maade,  har  bragt  saa 
langt  frem.  Det  er  snarere  os,  der  her  skal  indvies  til  den 
store  Opgave,  der  endnu  er  tilbage  til  os  —  at  vi  fra  disse 
hædrede  faldne  maa  modtage  fornyet  Hengivenhed  til  den 
Sag,  for  hvilken  de  gav  deres  Hengivenhed  til  fuldeste  Maal, 
at  vi  her  højtideligt  beslutter,  at  disse  faldne  ikke  skal  være 
faldet  forgæves,  at  denne  Nation  under  Gud  skal  modtage  en 
ny  Frihedens  Fødsel,  og  denne  Regering  af  Folket,  ved  Fol- 
ket, for  Folket  ikke  skal  udryddes  fra  Jorden. 


HULEBEBOERNE  OG  MENNESKEÆDERNE 
SKAL  STUDERES. 

I  Løbet  af  den  sidste  Maaned  er  der  fra  Sverige  afrejst  to 
videnskabelige  Ekspeditioner.  Den  første  gik  til  Central-Ame- 
rika og  lededes  af  Prins  Wilhelm,  og  forleden  rejste  Direktør 
Lovens  til  Østafrika  sammen  med  Dr.  phil.  Gerhard  Lind- 
blom, der  allerede  har  vundet  sig  et  Navn  som  Afrika- 
Forsker. 

Mount  Elgon,  som  Ekspeditionen  særlig  skal  vie  sin  Op- 
mærksomhed, er  et  af  Verdens  største  Vulkanomraader,  be- 
rømt for  sine  Grotter  og  Huler  flere  hundrede  Fod  ind  i  Fjel- 
det. Disse  Grotter  og  deres  Indbyggere  vil  nu  blive  nøje  ud- 

forsket.  Man  er  endnu  ikke  klar  over  Hulernes  Oprindelse, 
om  de  er  fremstaaet  saaledes  fra  Naturens  Haand,  eller  de 
er  lavet  af  Menneskehænder. 

En  anden  vigtig  Opgave  bliver  Studiet  af  de  nu  levende 
Folk  paa  disse  Egne. 

Der  findes  Bantustammer,  som  er  meget  primitive  Folke- 
typer, der  dyrker  en  særlig  Form  for  Kannibalisme.  En  ret- 
troende »Boghishu«  begraver  ikke  sine  døde  i  Jorden.  De 
spiser  dem  delvis  op  og  lader  Rovdyrene  æde  Resten.  Ud- 
forskningen af  denne  Kannibalisme,  som  sandsynligvis  hviler 
paa  religiøs  Grund,  vil  blive  af  stor  Betydning  for  et  korrekt 
Syn  paa  Sporgsmaalet  om  Kannibalisme  i  sin  Helhed. 


CAMILLE  FLAMMARION:  VERDENS 
UNDERGANG. 

(ved  A    Jacobsen). 

Han    bød    Evigheden    sluge 
alle  Tidsaldres  Sum; 
bag  alle   Himle   satte   han 
det   uendelige   Rum. 

V.  Hugo:   Jehovah. 

I. 

Umaalelig  og  uden  Ende  udvider  Tiden  sig  for  os  til 
begge  Sider,  umaalelig  og  uden  Grænser  aabner  det  mæg- 
tige Rum  sig  omkring  os,  naar  vi  læser  dette  lille  Vers  af 
Hugo,  et  Øjeblik  standser  vi  i  vor  travle  Færden,  vor  Tanke 
udvider  sig  og  vort  Hjerte  svulmer  —  vi  skuer  ind  i  Uende- 
ligheden. Den  faste  Himmel,  vi  er  vant  til  at  linde  over  vore 
Hoveder,  forsvinder,  og  vi  skuer  ind  i  det  uendelige  Rum, 
ser  de  smaa  Stjerner  forvandle  sig  til  Kloder,  mægtige,  1000 
Gange  større  end  vor  Jord.  Den  saa  ufattelig  store  Afstand 
fra  os  til  Solen  svinder  ind  og  bliver  saa  lille  bitte,  og  Maa- 
nen  rykker  os  saa  nær,  at  vi  næsten  har  den  lige  uden  for 
vor  Dor.  Vort  Hjerte  banker,  vi  aner  Guds  Storhed. 

Aviserne  har  i  December  Maaned  beskæftiget  sig  en  Del 
med  en  amerikansk  Astronoms  Profeti  om,  at  Jorden  skulde 
forgaa  den  17.  December,  men  da  vi  jo  nu  har  passeret  denne 
Dato  uden  at  noget  er  sket,  kan  vi  med  roligt  Sind  stemple 
den  omtalte  Herre  som  falsk  Profet.  Problemet  om  Verdens 
Undergang  har  imidlertid  altid  beskæftiget  Menneskeslægten 
og  vil  altid  gore  det,  indtil  Enden  kommer,  og  en,  som  har 

taget  Emnet  op  til  Overvejelse,  den  store  franske  Astronom, 
Filosof  og  Digter  Camille  Flammarion,  har  skrevet  en  Bog, 
hvori  han  paa  sin  storslaaet,  fantasifulde  Maade  fremholder 
de  forskellige  Maader,  hvorpaa  han  mente,  »Verdens  Under- 
gang« og  »Verdens  Ende«  kunde  komme.  Disse  hans  Teorier 
vil  vi  imidlertid  ikke  komme  ind  paa  hér,  men  Bogen  inde- 
holder foruden  dem  mange  store  Lærdomme,  som  det  vil  be- 
tale sig  for  os  at  dvæle  lidt  ved,  da  han  ad  Videnskabens  og 
Filosofiens  Vej  er  naaet  frem  til  og  forkynder  en  Del  af  de 
Sandheder,  som  Herren  allerede  for  Aar  tilbage  aabenbarede 
til  Joseph  Smith,  og  vi  fojer  et  nyt  Led  til  Kæden  af  Beviser 
for  dennes  guddommelige  Sendelse,  og  vi  faar  Lejlighed  til 
at  drage  en  Sammenligning  mellem  den  af  Herren  udkaarne, 
til  hvem  han  i  et  Øjeblik  aabenbarer  Universets  og  Livets 
evige  Principper,  og  Videnskabsmanden  og  Tænkeren,  der  ved 
møjsommeligt  Slid  og  Stræb  arbejder  sig  frem  til  en  Sand- 
hed, og  endda  kun  naar  den  svagt  og  utydeligt. 

Den  største  Mand  i  Verden  er  ringe  mod  Herrens  Pro- 
feter. 

II. 

»Tiden  strømmer  ud  i  Evighedens  Hav,  men  Evigheden 
bestaar  —  og  Tiden  fødes  atter«,  skriver  Flammarion. 

»Jorden,  hvorpaa  vi  lever,  er  jo  ikke  til  fra  Evighed  af 
(han  har  fuldstændig  Ret  i  denne  Paastand,  naar  vi  betrag- 
ter den  i  Lys  af  det  efterfølgende;  han  mener,  at  Jorden  ikke 
fra  Evighed  af  har  været  organiseret  som  en  Klode),  den  har 
haft  sin  Begyndelse.  I  Evigheder  er  hundrede  Millioner  Aar, 
eller  en  Milliard  Aar,  eller  Aartusinder  kun  som  en  Dag:  før 
den  Tid  begyndte,  var  der  en  Evighed,  og  efter  at  den  er  for- 
bi, aabner  sig  atter  et  evigt  Perspektiv.  Ethvert  Tidsrums 
tilsyneladende  Længde  svinder  ind  til  et  Punkt,  naar  den 
maales  med  Evighedens  Maalestok.« 

»I  den  grænseløse  Evighed  maales  Tiden,  der  jo  væsentlig 
er  et  relativt  Begreb,  ved  Varigheden  af  hver  enkelt  Verdens 
Bevægelsesperiode,  og  paa  hver  Klode  anslaas  den  forskelligt 
efter  Beboernes  personlige  Opfattelse,  Jordens  Aar  er  ikke 
de  samme  som  Neptuns.  Neptunaaret  indeholder  164  af  vore 
Aar  og  er  dog,  absolut  set,  ikke  længere  end  et  af  disse.  Der 
gives  intet  fælles  Maal  for  Tiden  og  Evigheden.  I  det  tomme 
Rum  eksisterer  Tiden  ikke;  man  er  der  ikke  i  noget  Aar  eller 
i  noget  Aarhundrede.  Men  naar  en  roterende  Klode  kommer 
til  Syne,  bliver  der  Mulighed  for  et  Maal,  en  Tidsangivelse.« 

»Uden  periodisk  Bevægelse  kan  man  ikke  have  nogen  Fo- 
restilling om  Tid« 

»For  Jorden  var  til,  har  der  fra  Evighed  af  været  Sole  og 

Verdener  og  Menneskeheder,  som  levede  og  virkede,  ligesom 
vi  selv  den  Dag  i  Dag.  Saaledes  har  Himmelrummet  været 
befolket  i  Millioner  af  Aar,  endnu  for  Jorden  fremstod.  Og 
det  tidligere  Verdensalt  var  ikke  mindre  prægtigt  end  det,  vi 
kender.  Efter  Jordens  Død,  som  før  dens  Fødsel,  gik  Alt  sin 
lovmæssige  Gang,  det  Spand  af  Tid,  vor  Klode  har  været  be- 
boet, er  kun  en  Draabe  i  Evighedens  Hav.« 

(Fortsættes.) 


DØDSFALD. 

STINA  B.  NIELSON 
døde  i  sin  Datters  Hjem  i  Ogden  den  18.  Januar  af  Sukker- 
syge. Afdode  blev  født  i  Sverige  den  15.  Juni  1848.  Hun  an- 
nammede Evangeliet  i  Kristiania,  Norge,  for  mange  Aar  si- 
den og  emigrerede  med  sine  Børn  til  Utah  i  1901.  Hun  bo- 
satte sig  i  Ogden,  hvor  hun  har  levet  hele  Tiden  siden  sin 
Ankomst.  Hun  var  en  trofast  Sidste  Dages  Hellig  og  tro  mod 
de  Principper,  hun  annammede  i  sit  Fodeland.  Begravelsen 
fandt  Sted  21.  Januar  fra  3.  Ward  Kapel. 

Hun  vil  især  blive  erindret  af  mange  Missionærer,  som  ar- 
bejdede i  Kristiania  for  ca.  20  Aar  siden. 

GILBERT  TORGERSEN 

døde  paa  et  Hospital  i  Ogden  den  10.  Januar  efter  en  kort 
Tids  Sygdom.  Han  blev  fodt  i  Lunder,  Norge,  den  18.  Januar 
1846,  blev  Medlem  af  Kirken  i  1864  og  udforte  5  Aars  Mis- 
sionsarbejde i  Norge,  for  han  i  1872  emigrerede  til  Amerika 
og  kom  til  Ogden  i  1873,  hvor  han  har  boet  siden.  I  1904 — 06 
udforte  han  en  Mission  til  Skandinavien  og  præsiderede  over 
Kristiania  Konference. 

Begravelsen  fandt  Sted  fra  3.  Ward  Kapel  den  13.  Januar 
under  stor  Deltagelse. 

PRISFORHØJELSE. 

Paa  Grund  af  den  store  Stigning  paa  Papir  og  Trykning  ser 
vi  os  nødsaget  til  at  forhøje  Prisen  paa  »Stjernen«,  der  her- 
efter vil  koste  7  Kroner  pr.  Aargang. 

